proxectonos/corpus_dominio_cientifico huggingface dataset:
Unidade internacional

En farmacoloxía, a Unidade Internacional (UI, abreviada alternativamente IU -do inglés International Unit-) é unha unidade de medida da cantidade dunha substancia, baseada na súa actividade biolóxica mediada (ou os seus efectos). É empregada para vitaminas, hormonas, algunhas drogas, vacinas, produtos sanguíneos e substancias bioloxicamente activas semellantes.
A definición precisa de 1 UI difire dunha substancia a outra e é estabelecida por acordo internacional. O Comité de Estandarización Biolóxica da Organización Mundial da Saúde achega unha preparación de referencia dunha substancia determinada, (arbitrariamente) fixa o número de UI contidas nesa preparación e especifica un procedemento biolóxico para comparar outras preparacións coa preparación de referencia. Unha vantaxe deste procedemento é que diferentes preparacións que teñan o mesmo efecto biolóxico conterán o mesmo número de UI.
Para algunhas substancias, a masa equivalente de 1 UI é establecida máis tarde, e a UI é entón oficialmente abandonada para esa substancia. Porén, a unidade normalmente permanece en uso porque é conveniente. Por exemplo, a vitamina E existe en diferentes formas, tendo todas diferentes actividades biolóxicas. Máis que especificar o tipo e a masa precisos de vitamina E nunha preparación, para os propósitos de farmacoloxía é abondo con especificar o número de UI de vitamina E.
As masas equivalentes de 1 UI das substancias seleccionadas: 1 UI de insulina: o equivalente biolóxico de arredor de 45, 5 μg de insulina cristalina pura (1/22 mg exactamente).
1 UI de vitamina A: o equivalente biolóxico de 0, 3 μg de retinol, ou de 1, 8 μg de beta-caroteno.
1 UI de vitamina C: 50 μg de vitamina C.
1 UI de vitamina D: o equivalente biolóxico de 0, 025 μg de colecalciferol/ergocalciferol (1/40 μg exactamente).
1 UI de vitamina E: o equivalente biolóxico de 0, 666 mg de d-alfa-tocoferol (2/3 mg exactamente), ou de 1 mg de acetato de d-alfa-tocoferol.
A UI non debe confundirse coa unidade de encima, que é tamén coñecida como a «Unidade internacional de actividade das encimas» e é abreviada como U.
Unified Medical Language System

O Sistema de Linguaxe Médica Unificada (en inglés, Unified Medical Language System, UMLS) é un compendio de moitos vocabularios controlados das ciencias biomédicas, creado en 1986.
O UMLS consiste en fontes de coñecemento (bases de datos) e un conxunto de ferramentas de software; o sistema está destinado a ser empregado principalmente por desenvolvedores de sistemas de informática biomédica. Tamén achega a base para o Procesamento de linguaxe natural; achega unha estrutura de mapeado entre estes vocabularios e, polo tanto, permite traducir verbas entre os diferentes sistemas de terminoloxía. Tamén se pode considerar un tesaurus e un dicionario de ontoloxía integral de conceptos biomédicos.
O UMLS foi deseñado e é mantido pola Biblioteca Nacional de Medicina dos Estados Unidos (US National Library of Medicine), que o actualiza trimestralmente e que se pode empregar de de balde. O proxecto foi iniciado en 1986 por Donald A. B. Lindberg, doutor en medicina, cando era director da Biblioteca de Medicina.
Union List of Artist Names

A Union List of Artist Names (ULAN) é unha base de datos en liña que emprega un vocabulario controlado, mantida polo Getty Research Institute. Os títulos almacenados na ULAN poden incluír nomes, pseudónimos, variacións dos nomes, nomes en múltiples linguas e nomes que sufriron cambios co tempo.
Malia que se amosa como unha lista, a ULAN está estruturada como un thesaurus, que cumpre os estándares correspondentes ISO e NISO, contendo relacións asociativas, xerárquicas e de equivalencia.
O enfoque dos rexistros da ULAN son personalidades da arte. Cada rexistro identifícase cun número único, e ligado a cada artista amósanse nomes, artistas relacionados, fontes dos datos e notas. Os rexistros poden ser sobre artistas individuais ou grupos, e adoitan representar creadores involucrados na concepción ou produción de artes visuais e arquitectura.
United Express

United Express é o nome de marca da división rexional de United Airlines, baixo o cal nove aeroliñas rexionais de propiedade individual operan voos de curta e media distancia.
O 1 de outubro de 2010 a UAL Corporation e Continental Airlines fusionáronse para formar United Continental Holdings, o holding da recentemente fusionada United Airlines. Coa unión de Continental e United, Continental Connection e Continental Express foron adoptando gradualmente o nome da marca United Express, chegando a ser doce o número de operadores con máis de 550 avións. O primeiro aparello pintado coa nova librea de United Express foi un Embraer ERJ-145 operado por ExpressJet. Operadores e frota
En outubro de 2016 a frota que voaba baixo a marca United Express estaba formada polos seguintes avións:
United States National Guard

A Garda Nacional dos Estados Unidos, en inglés United States National Guard, é unha milicia reservista do Exército dos Estados Unidos e da Forza Aérea dos Estados Unidos. Cada Estado dos EUA ten a súa propia Garda Nacional, normalmente baixo o control do goberno dese Estado. Cando é necesario, son mobilizados baixo o control dos Estados Unidos.
Hai dúas partes da Garda Nacional administradas polo Departamento de Defensa. A Garda Nacional Aérea forma parte da Forza Aérea dos Estados Unidos e realiza traballos de defensa aérea, e a Garda Nacional do Exército forma parte do Exército dos Estados Unidos e ten actividade en terra.
Universais lingüísticos

Chámase universais lingüísticos ás semellanzas existentes entre todas as linguas do mundo e que permiten afirmar que, por exemplo, todas as linguas faladas teñen vogais e consoantes. Os universais lingüísticos interesan á psicolingüística, á etnolingüística e á tipoloxía lingüística.
A investigación tivo o seu pioneiro en Joseph H. Greenberg, que fixo derivar un conxunto de universais básicos (relacionados sobre todo coa sintaxe) a partir do estudo dunhas trinta linguas, pero cobrou forza a partir da formulación das gramáticas xenerativas na década de 1960. Para Noam Chomsky, os seres humanos somos capaces de producir un número infinito de oracións, incluídas oracións que ninguén dixera antes, a partir dun conxunto reducido de regras gramaticais e un conxunto finito de vocábulos. A capacidade para estruturar a nosa produción desta maneira é innata, parte do patrimonio xenético dos seres humanos e chámase gramática universal. A partir desta gramática universal, o neno que aprende unha lingua concreta accede a esta precisando adquirir só unhas poucas particularidades.
Un exemplo de universal lingüístico é a dupla articulación da linguaxe humana: todas as linguas contan cunha articulación non significativa da cadea falada (os fonemas) e outra en unidades de nivel superior, os morfemas, que xa son significativos. Outro é que cada lingua comporta un inventario limitado de fonemas (entre 10 e 70) e que só utiliza o 50% das oposicións fonolóxicas posíbeis para distinguir eses fonemas.
Unha primeira tipoloxía distingue entre universais absolutos e implicativos. Os universais absolutos son certos para todas as linguas coñecidas e son relativamente poucos (por exemplo: todas as linguas teñen pronomes). Os universais implicacionais son relevantes para linguas que contan cun trazo determinado que sempre se acompaña doutro (por exemplo, se unha lingua ten número trial tamén o ten dual).
Outra tipoloxía distingue entre universais de substancia e universais de forma. Os universais de substancia son os trazos comúns que existen nas diversas linguas segundo os que se organiza a substancia lingüística (o continuum da experiencia representábel). Por exemplo, as categorías sintácticas (verbo, substantivo etc. ). Os universais de forma son as combinacións cos que a substancia lingüística se manifesta. Por exemplo, as ferramentas denomínanse en todas as linguas non a partir das súas calidades físicas, senón con referencia á actividade humana que posibilitan.
Distínguense finalmente catro tipos de universais: os universais fonolóxicos, gramaticais e semánticos (exemplos anteriores) e os universais simbólicos (Por exemplo: a palabra que designa á "nai" posúe unha consoante nasal en moitísimas linguas).
Universalis Cosmographia

O Universalis Cosmographia é un mapa planisferio publicado baixo a dirección do cartógrafo Martin Waldseemüller en Saint-Dié-des-Vosges e impreso en Estrasburgo en 1507, no que por primeira vez se utilizou o nome de «América», ao considerar a Amerigo Vespucci descubridor do novo continente. Titulado Universalis Cosmographia Secundum Ptholomei Traditionem et Americi Vespuci Aliorumque Lustrationes, o planisferio acompañaba a un pequeno tratado de xeografía titulado Cosmographiae Introductio.
Universidade Abat Oliba CEU

A Universidade Abat Oliba CEU (en catalán e oficialmente: Universitat Abat Oliba CEU) é unha universidade privada fundada no ano 2003 e situada en Barcelona, Cataluña (España). A súa denominación rende homenaxe á memoria do Abade Oliba.
É unha das 3 universidades españolas pertencentes á Fundación Universitaria San Pablo CEU, unha institución fundada en 1933 pola Asociación Católica de Propagandistas, organismo creado á súa vez en 1908 polo Pai xesuíta Ángel Ayala. Historia
A Universitat Abat Oliba CEU ten a súa orixe no Centro Universitario Abat Oliba CEU, que creou a Fundación San Pablo-CEU no ano 1973 mediante un convenio de adscrición e colaboración coa Universidade de Barcelona. Iniciou as clases na súa primeira sede da Avenida Pearson de Barcelona o ano 1974 e, desde entón formou a máis de 8. 500 licenciados universitarios.
En 1993 trasládase ao Campus de Bellesguard, e como Centro Docente de Ensino Superior Abat Oliba CEU, xa imparte a totalidade das licenciaturas en Dereito e Administración e Dirección de Empresas, así como o primeiro ciclo da licenciatura en Economía.
Dez anos despois, a nova Universitat Abat Oliba CEU é recoñecida pola Lei 20/2003, do 4 de xullo, do Parlamento de Cataluña, creando dous centros en Barcelona: a Facultade de Ciencias Sociais e a Escola Politécnica de Enxeñería. Titulacións de Grao
Ciencias da Comunicación Xornalismo (50% en inglés)
Xornalismo (50% en inglés) + Ciencias Políticas
Publicidade e Relacións Públicas
Xornalismo + Relacións Públicas
Ciencias Económicas e Empresariais Mercadotecnia e Dirección Comercial
Dirección de empresas
Dirección de empresas + Dereito
Economía e Xestión
Dereito e Ciencias Políticas Dereito
Dereito + Dirección de empresas
Dereito + Ciencias Políticas
Dereito + Criminoloxía e Seguridade
Ciencias Políticas
Criminoloxía e Seguridade
Humanidades e Ciencias da Educación Educación Primaria
Educación Infantil
Educación Infantil + Educación Primaria
Psicoloxía Psicoloxía Titulacións de Posgrao
Masters Universitarios
Títulos propios
Doutoramentos
Cursos de Especialización
Universidade Aberta

A Universidade Aberta (UAb) é unha institución pública portuguesa de ensino superior a distancia fundada en 1988 e con sede central en Lisboa. Desde 2011 conta cunha sede para Galiza localizada na vila de Rianxo, sendo a primeira que a Universidade abre fóra de Portugal. Ata esa data a UAb apenas tiña un local de exames non permanente nas dependencias do Instituto Camões de Vigo.
Universidade Católica da Santísima Concepción

A Universidad Católica de la Santísima Concepción (UCSC) é unha universidade fundada en 1991, situada na cidade de Concepción, Chile. A universidade tamén ten facultades en Talcahuano, Los Ángeles, Chillán, Cañete.
A UCSC é unha universidade erguida polo Arcebispo da Santísima Concepción, por decreto do Arcebispo da Santísima Concepción o 10 de xullo de 1991, é unha das seis universidades católicas en Chile, e unha das tres universidades eclesiásticas no país pola Universidade Católica de Chile e Universidade Católica de Valparaíso. Facultades
A universidade ten as facultades de: Dereito
Ciencia
Historia, Comunicación e Ciencias Sociais
Educación
Ciencias Económicas e Administrativas
Enxeñaría
Medicina
Instituto de Tecnoloxía
Instituto de Teoloxía
Universidade Católica de Lublin

A Universidade Católica Xoán Paulo II de Lublin (en polaco: Katolicki Uniwersytet Lubelski Jana Pawła II, KUL) é unha universidade privada con sede en Lublin, Polonia, con arredor de 19. 000 estudantes.
Actualmente ten sete facultades: Teoloxía; Filosofía; Dereito, Dereito Canónico e Administración; Humanidades; Ciencias Sociais; Biotecnoloxía e Ciencias Ambientais; Matemáticas. Ademais, ten outras tres facultades externas ao campus, un instituto de lexicografía e unha escola interdisciplinaria en humanidades e ciencias sociais.
Universidade Católica do Sagrado Corazón

A Universidad Católica do Sagrado Corazón (en italiano, Università Cattolica del Sacro Cuore, ou abreviada, UCSC) é unha universidade fundada en 1921, situada na cidade de Milán, Italia. A universidade ten catorce facultades. UCSC é a maior universidade privada en Europa.
Universidade Eduardo Mondlane

A Universidade Eduardo Mondlane é o centro de ensino superior máis antigo de Mozambique. Historia
Séculos XVIII e XIX
Os precursores da Universidade remóntanse á época colonial. A Facultade de Medicina da Universidade Eduardo Mondlane (FMUEM) como sucesora da Aula de Anatomía Lourenço Marques, creada pola Carta Patente de D. María I, o 24 de abril de 1789, baixo o coidado do Físico, Mór de Moçambique João Domingues Toscano, a creación deste curso como fito na instalación da educación superior en territorio mozambicano, convertendo a FMUEM na institución orgánica máis antiga da UEM.
A institución seguiu funcionando, de forma intermitente, até o 11 de decembro de 1851 (ano no que xa levaba o nome de Escola Médico-Cirúrgica de Lourenço Marques), cando, a través dun informe ministerial, o goberno recoñeceu o valor da iniciativa, sinalando as dificultades e deficiencias, distinguiu a Facultade de Medicina de Goa como a única que obtivera resultados aceptables e, finalmente, en lugar de propoñer solucións, o decreto que pechaba ese documento extinguiu algunhas destas escolas e entre elas a de Lourenço Marques. Así rematou unha experiencia que durou máis de sesenta anos.
Séculos XX e XXI
Coa chegada dos movementos de descolonización, a partir de 1960, o Estado Novo decidiu, entre outras cousas, retomar a educación universitaria (servindo de contrarresposta de carácter social), institucionalizándoa en Mozambique, o 21 de agosto de 1962, polo Decreto-Lei núm. 44530, creando o Colégio de Estudos Gerais de Moçambique, integrado na Universidade Portuguesa (neste caso, baixo a supervisión da Universidade de Coímbra). O primeiro reitor da EGUM foi o doutor en física José Veiga Simão. En 1968 a escola foi elevada á categoría de universidade polo Decreto-Lei 48790. Durante moito tempo foi a única universidade do país.
Cambio de nome
Despois das loitas pola independencia, a universidade, que durante algún tempo foi chamada Universidade Lourenço Marques (Lourenço Marques era o nome usado pola administración colonial portuguesa para denominar a capital, hoxe Maputo) foi rebautizada en honor ao heroe da independencia e líder do FRELIMO Eduardo Mondlane.
Centros asociados
A Estación de Bioloxía Marítima de Inhaca depende da universidade e do Instituto de Investigação Científica de Moçambique e colabora coa Universidade de Witwatersrand en Suráfrica. Estudantes
En 2012, a universidade tiña 27000 estudantes e en poucos anos aumentou até 36000 estudantes, ademais duns 3300 estudantes de posgraduado.
Universidade Europea de Humanidades

A Universidade Europea de Humanidades (en belaruso: Еўрапейскі гуманітарны ўніверсітэт, "Eǔrapiejski humanitarny ǔniviersitet" (ЕГУ); en lituano: Europos humanitarinis universitetas (EHU)) é unha universidade privada sen ánimo de lucro de artes liberais, fundada en Minsk (Belarús) en 1992. Actualmente ten o seu centro en Vilnius (Lituania), dende a súa expulsión do país polas autoridades belarusas en 2004; porén, a universidade ten intención de volver a Minsk no futuro. Dá servizo a máis de 1. 500 estudantes, a maior parte deles belarusos. Arredor de dous terzos dos seus estudantes reciben formación a través de Internet, e o resto de forma presencial. Historia
Entre 1992 e 2004 a UEH era unha institución de educación privada con sede en Belarús. En 2004, por mor da oposición do goberno, a UEH tivo que abandonar as súas actividades en Belarús. Porén, grazas a apoio político, económico e administrativo da Unión Europea, do Consello Nórdico de Ministros, do Goberno de Lituania, e doutras institucións, a universidade retomou a súa actividade en Vilnius. En febreiro de 2006 o goberno lituano recoñeceu o seu status como universidade lituana. Dende 2011, a UEH ofrece un doutoramento en Filosofía xunto coa Universidade Vytautas Magnus e o Instituto de Investigación da Cultura Lituana. Ademais, mantén fortes vencellos co Liceu Belaruso de Humanidades, unha escola privada secundaria tamén prohibida polas autoridades belarusas en 2004.
Universidade Iaguelónica de Cracovia

A Universidade Iaguelónica de Cracovia (en polaco: Uniwersytet Jagielloński, UJ) (latín: Universitas Jagellonica Cracoviensis) localízase na cidade polaca de Cracovia, e ocupa a primeira posición da clasificación Times Higher Education Supplement como a mellor universidade de Polonia. Foi fundada en 1364 por Casimiro III o Grande co nome de Academia de Cracovia (Akademia Krakowska), nome que mantivo durante séculos até recibir a denominación actual (Uniwersytet Jagielloński) en 1817, para conmemorar a dinastía dos Iaguelón. Baixo o seu mecenado destacou entre as grandes universidades do renacemento e o humanismo. Na actualidade (2004), con 41. 086 estudantes e 3. 407 científicos, é unha das universidades europeas máis importantes. Tamén conta cun Centro de Estudos Galegos baixo a dirección da doutora Maria Filipowicz-Rudek. Biblioteca
A Biblioteca da Universidade Iaguelónica (Biblioteka Jagiellońska) é unha das maiores do país, con cerca de 5, 5 millóns de exemplares. Posúe unha gran colección de manuscritos medievais, por exemplo De Revolutionibus de Copérnico ou Codex de Balthasar Behem.
Tamén reúne a literatura prohibida (chamada drugi obieg ou samizdat) do período do goberno comunista (1945-1989).
Universidade Internacional da Rioxa

A Universidade Internacional da Rioxa (en castelán: Universidad Internacional de La Rioja), coñecida como UNIR, é unha universidade privada española cun reitorado situado en Logroño, A Rioxa. Tamén ten campus en México, Colombia, Perú e Ecuador. En febreiro de 2025, contaba con máis de 90. 000 estudantes matriculados en estudos oficiais de 86 países, principalmente de España e América Latina. En España a UNIR ofrece 55 títulos de grao, 155 mestrados oficiais e catro programas de doutoramento, todos eles avalados pola Axencia Nacional de Avaliación da Calidade e Acreditación e dentro do Espazo Europeo de Educación Superior. Tamén ofrece 83 títulos nacionais e programas de estudos avanzados en diversas áreas de coñecemento. Historia
Foi recoñecida en 2008 polo Parlamento da Rioxa e após autorización por Decreto 69/2009, comeza a actividade académica Réxese pola Lei de Ordenación Universitaria española, polas directrices da Unión Europea e polas normas do Estado español e a Comunidade da Rioxa. A súa estrutura, organización e funcionamento foron deseñados segundo parámetros e requisitos do Espazo Europeo de Educación Superior (EEES).
O 8 de marzo de 2019 a UNIR, integrada no grupo rioxano Proeduca Altus, realizou a súa entrada no Mercado Alternativo Bursátil (MAB).
A Facultade de Empresa e Comunicación en outubro de 2019 e a de Educación en xullo de 2020 recibiron a Acreditación Institucional da ANECA. Outras 16 universidades españolas recibiron este recoñecemento ás súas respectivas facultades.
En marzo de 2021 o Grupo Proeduca adquiriu a escola de mercadotecnia dixital KSchool. Método pedagóxico
Susténtase nos seguintes alicerces: Clases online en directo. En horario de tarde e mañá, as clases quedan gravadas e o alumno pode velas con posterioridade.
Titor persoal. Ten contacto periódico con cada estudante para apoialo durante o estudo, procurando un modelo adaptado a circunstancias persoais.
Avaliación continua: O claustro de profesores valora a evolución do alumno tendo en conta traballos, asistencia, participación e actividades. Premios
Entre outros galardóns UNIR recibiu a máxima condecoración que concede o Goberno autonómico da Rioxa ademais de distincións de organismos privados. Polémica
No curso 2020-21 os sistemas de identificación facial e tratamento de datos utilizados pola UNIR foron rexeitados por varios centos de estudantes. Agrupáronse na plataforma HUxIR contra o que consideraban unha vulneración de dereitos polo uso de Proctoring con control biométrico nos exames online. Cursaron unha denuncia á Agencia Española de Protección de Datos, que emitiu unha resolución de advertencia. A Universidade de León e a Universidade de Burgos que tamén usaban ese método de identificación abandonárono en 2022, a UNIR prescindiu da biometría, substituíndoa polo acceso a dúas cámaras como método de identificación, alén de ofertar os exames presenciais nun hotel habilitado.
Universidade Internacional de Cataluña

A Universidade Internacional de Cataluña (en catalán: Universitat Internacional de Catalunya), coñecida polo acrónimo UIC, é unha universidade privada con sede en Barcelona, Cataluña (España). Ten dous campus, un en Barcelona e outro en Sant Cugat del Vallès. Conta na actualidade con máis de 4. 500 alumnos nas 19 titulacións oficiais que ofrece. A taxa de inserción laboral das súas egresados é do 95%, segundo estatísticas oficiais de 2011, a maior porcentaxe do sistema universitario catalán.
O seu ideario está baseado no humanismo cristián, e ofrece atención pastoral a través do Servizo de Capellanía, que está encomendado á Prelatura do Opus Dei. Historia
A UIC foi fundada en 1997, e recoñecida polo Parlamento de Cataluña pola Lei 11/1997, de 1 de outubro.
Reitores
2010- Pere Alavedra Ribot
2001-2010 Josep Argemí Renom
1997-2001 Jordi Cervós Navarro Centros docentes
Escola Superior de Arquitectura (ESARQ)
Facultade de Ciencias Económicas e Sociais
Facultade de Medicina e Ciencias da Saúde
Facultade de Odontoloxía
Facultade de Ciencias Xurídicas e Políticas
Facultade de Ciencias da Comunicación
Facultade de Humanidades
Facultade de Educación
A universidade dispón ademais dunha Clínica Universitaria de Odontoloxía (CUO), aberta ao público.
Universidade Kore de Enna

A Universidade de Kore Enna (UKE) (en italiano: 'Università degli Studi di Enna “Kore”'; en latín: 'Studiorum Universitas Hennae'), é unha universidade de Enna, no centro de Sicilia.
É a cuarta de Sicilia, despois das universidades de Catania, Messina e Palermo, e unha das poucas universidades non gobernamentais de Italia. Forma parte do Grupo Compostela de Universidades. Historia
A Universidade naceu dunha iniciativa da Fundación Kore en colaboración coas Universidades de Catania e Palermo, que tamén realizaran cursos en Enna en 1995. Desde o día 15 de setembro de 2004, a Universidade de Enna foi establecida como institución independente por decreto do Ministerio de Educación, Universidades e Investigación italiano.
Alumnado
De 140 estudantes no primeiro ano, o número de estudantes aumentou até os 7000.
Nome
O seu homónimo é a deusa grega Kore, tamén coñecida como Perséfone, filla da deusa da fertilidade Deméter (en latín Ceres). O nome foi elixido porque o Consorcio Municipal Libre de Enna da Sicilia Central recibe o alcume de "Provincia de Ceres" (Provincia di Cerere) debido ao seu solo fértil e á importancia da agricultura.
Centros
A universidade ten cinco facultades: Bens culturais (Arquitectura e Arqueoloxía)
Negocios
Dereito
Enxeñaría
Humanidades
Universidade Philipps de Marburgo

A Universidade Philipps de Marburgo é a universidade protestante máis antiga do mundo, e foi fundada en Marburgo polo amigo de Martín Lutero Filipe de Hesse na época da Reforma. Afiliación
A Universidade Philipps é unha das máis de sesenta universidades de todo o mundo que son membros do Grupo Compostela Campos de estudo principais
As principais áreas de investigación son a medicina, a nanociencia, a ciencia dos materiais e os estudos do Próximo Oriente.
Lista de carreiras
Matemáticas
Física
Química
Bioloxía
Medicina
Medicina Dental
Farmacoloxía
Xeografía
Filosofía
Historia
Teoloxía protestante (luteranos).
Teoloxía católica romana
Latín e grego antigo
inglés
alemán
Linguas e literatura románicas (francés, italiano, castelán)
Estudos de Oriente Próximo
Ciencias Sociais e Ciencias Políticas
Economía (o punto forte é a microeconomía)
Linguas e literatura eslavas (polaco, ruso)
Estudos do Extremo Oriente (China, Xapón)
Universidade Pontificia da Santa Cruz

A Universidade Pontificia da Santa Cruz é unha institución universitaria situada en Roma, inaugurada o 15 de outubro de 1984. Está a cargo da Prelatura da Santa Cruz e Opus Dei. O 9 de xaneiro de 1990, foi creado o Ateneo Romano da Santa Cruz, autorizado para impartir os estudos en teoloxía e filosofía. En 1998, tras cumprir os requisitos, o papa Xoán Paulo II outorgoulle o título de universidade pontificia. En 2021 ofertaba tamén as licenciaturas de Dereito canónico e Comunicazione istituzionale (en galego, Comunicación institucional). Os graos académicos de licenciatura e doutoramento teñen validez canónica completa.
O Instituto Superior de Ciencias Relixiosas de Apolinar (ISSRA), creado en 1986 e que depende da Facultade de Teoloxía, concede o título de Licenciado en Ciencias Relixiosas co primeiro ciclo, e de Licenciado Maxistral en Ciencias Relixiosas cando se acaba o bienio da especialidade. Ten tamén un Centro de Formación Sacerdotal e un Departamento de Idiomas. En 2005 tiña 1400 estudantes de 97 países e en 2009, 7000 estudantes de 102 procedencias. Algúns deles reciben anualmente sostemento económico por parte do Centro Académico Romano Fundación (CARF) para realizar os seus estudos eclesiásticos.
Universidade Pontificia de Salamanca

A Universidade Pontificia de Salamanca, tamén coñecida polo acrónimo UPSA (ou UPSAM no caso do campus de Madrid), é unha universidade católica española, de carácter privado, fundada en 1940 e situada en Salamanca, con campus en Salamanca e Madrid. A ela pertence o Colexio Maior Universitario Pío XII, adscrito á Universidade Complutense de Madrid.
Conta con 6. 520 alumnos. Historia
Os gobernos liberais do século XIX fixeron que os estudos de Teoloxía e Dereito Canónico fosen excluídos da Universidade de Salamanca. O papa Pío XII crea, en 1940, unha nova universidade para restaurar esas dúas facultades, na mesma cidade, e confírelle a categoría de Universidade Pontificia. Así nace a Universidade Pontificia de Salamanca. Aos poucos, iríanse engadindo novas carreiras que encherían o edificio da Clerecía, até entón case desocupado, até o punto de que quedou pequeno, sobre todo debido á grande aceptación de carreiras como comunicación. Hoxe en día a universidade ten varios edificios, tanto en Salamanca como en Madrid, incluíndo a Facultade de Teoloxía que se atopa no Convento de San Esteban da Orde dos Predicadores (Dominicos), ademais de centros adscritos como o Instituto Superior de Filosofía de Valladolid. A súa sede atópase no antigo Real Colexio do Espírito Santo das Xesuítas, máis coñecido como A Clerecía.
Universidade Ramon Llull

A Universidade Ramon Llull (en catalán: Universitat Ramon Llull) é unha universidade privada de inspiración cristiá situada en Barcelona, Cataluña (España), nomeada así en recordo do beato Ramon Llull. Historia
Foi fundada o 1 de marzo de 1990 e aprobada polo Parlamento de Cataluña o 10 de maio de 1991. As súas institucións fundadoras foron: Facultade de Filosofía da Universidade Ramon Llull, cuxo orixe remontar ao século pasado.
Instituto Químico de Sarrià (IQS), que iniciou as súas actividades universitarias o ano 1916.
Fundación Blanquerna, fundada en 1948.
Enxeñería e Arquitectura La Salle con máis de cen anos de existencia.
O 10 de outubro de 1989 estas institucións, baixo a presidencia do Cardeal Narcís Jubany e xunto á Fundación Círculo de Economía e o apoio de personalidades representativas da sociedade civil catalá, constituíron a fundación que creou a universidade: Universidade Ramon Llull Fundación Privada. Actualmente a Fundación ostenta o goberno supremo da URL a través do seu padroado.
Desde a súa constitución, a URL tivo unha estrutura de federación que potencia a personalidade dos centros que a integran. Nos seus anos de existencia, a Universidade Ramon Llull estendeu progresivamente as súas actividades e foi integrando ás seguintes novas institucións federadas, ata alcanzar as 10 institucións que actualmente a compón: Observatorio do Ebro.
ESADE (Escola Superior de Administración e Dirección de Empresas).
Facultade de Educación Social e Traballo Social Pere Tarrés.
Instituto Universitario de Saúde Mental Vidal i Barraquer.
Instituto Borja de Bioética.
Turismo Sant Ignasi (TSI).
Como centro asociado, atópase a Escola Superior de Deseño (ESDI).
Froito desta evolución foi a creación de novas facultades e escolas así como a ampliación da oferta de estudos ata, actualmente, 46 titulacións. A partir do curso 2006/2007 a Universidade Ramón Llull empezou a ofrecer estudos de posgrao oficiais dentro do marco do Espazo Europeo de Educación Superior.
Universidade San Pablo CEU

A Universidade San Pablo CEU, é unha universidade privada española situada en Madrid. Pertence á Asociación Católica de Propagandistas. Historia
A Universidade San Pablo CEU é unha universidade privada, recoñecida pola Lei 8/1993 e creada pola Fundación Universitaria San Pablo CEU, obra da Asociación Católica de Propagandistas (ACdP).
O marco legal que fixo posible a Universidade está constituído polo artigo 27. 6 da Constitución española, que se concreta na Lei de Reforma Universitaria de 1983.
O día 22 de febreiro de 1994, foi inaugurada polos Reis de España. Campus
A Universidade San Pablo CEU posúe dous campus; un campus situado en Moncloa e outro en Montepríncipe.
Facultades e escolas
Facultades e escolas da Universidade San Pablo CEU:
Universidade de Francia

A Universidade de Francia, tamén coñecida como Universidade Imperial e normalmente chamada a Universidade, foi o nome da administración francesa do século XIX encargada da educación superior en Francia. Historia
Napoleón Bonaparte quixo reorganizar completamente o sistema educativo francés, incluída a Universidade. A lei de 10 de maio de 1806 establecía que: "baixo o nome de Universidade Imperial, crearase unha corporación encargada exclusivamente da ensinanza e da educación pública en todo o Imperio".
O decreto de 17 de marzo de 1808 ordena o funcionamento da Universidade. A Universidade, que está por riba de todas as ordes educativas e na que ninguén pode ensinar sen a autorización do Gran Mestre, e coa condición de ser parte da Universidade. O texto establece seis ordes escolares: as facultades (teoloxía, dereito, medicina, letras e ciencias);
os liceos (ensinanza media de primeira clase);
os colexios (ensinanza media de segunda clase);
as institucións;
os internados;
as "pequenas escolas" (primaria).
Universidade de Friburgo, Suíza

A Universidade de Friburgo (en alemán Universität Freiburg, en francés Université de Fribourg, en latín Universitas Friburgensis) é un centro de educación superior fundado no século XIX, a sexta universidade de Suíza por número de estudantes e a única universidade oficialmente bilingüe do país. Forma parte do Grupo Compostela de Universidades. Nome
A Universidade de Friburgo, abreviada UniFr, foi fundada en 1889 na cidade suíza de Friburgo. En Baden-Württemberg, Alemaña hai outra cidade chamada Friburgo onde tamén hai outra universidade coloquialmente coñecida como Universidade de Friburgo, en alemán Uni Freiburg, oficialmente Universidade Albert Ludwig de Friburgo (en alemán, Albert-Ludwigs-Universität Freiburg), fundada no século XV. Facultades
A universidade ten cinco facultades: Teoloxía católica, Dereito, Ciencias económicas e Sociais, Filosofía (tamén chamadas letras) e Ciencias. A facultade de Ciencias con case 2000 estudantes é a segunda facultade da universidade. Propón programas de bioloxía, bioquímica, ciencias biomédicas, ciencias ambientais, deportes, farmacia, física, xeoloxía, xeografía, informática, matemáticas, medicina e odontoloxía, neurociencias e química.
A facultade de Ciencias económicas e sociais con 1800 estudantes é a terceira facultade. Consta de catro departamentos: administración, economía, informática e medios e ciencias da comunicación.
A facultade de Dereito é a cuarta facultade con 1600 estudantes. Os programas inclúen: Dereito suízo e Dereito internacional (incluído o Dereito europeo).
A facultade de Filosofía é a máis grande de todas con aproximadamente 4. 350 estudantes. A facultade inclúe programas de: filosofía, ciencias históricas, linguas, literatura, pedagoxía, psicoloxía ou ciencias sociais.
A facultade de Teoloxía con 340 estudantes é a máis pequena da universidade, non obstante é a máis grande de Suíza e xunto con Lucerna a única facultade de teoloxía católica do país. Estudantes
Na UniFr estudaron persoas coñecidas como Joseph Bech (1887–1975), presidente do goberno de Luxemburgo; Mary Daly (1928–2010), feminista estadounidense; Giuseppe Lepori (1902–1968), político, conselleiro federal; Joseph Deiss, conselleiro federal e Presidente da Asemblea Xeral das Nacións Unidas, Christian Frei (nado en 1959), director de filmes documentais; Antonin Scalia (nado en 1936), xuíz da Corte Suprema dos Estados Unidos; Klaus Schwab (nado en 1938), fundador e presidente do Foro Económico Mundial (WEF) en Davos; W. G. Sebald (1944–2001), escritor, ou Chaim Weizmann (1874–1952), químico, primeiro presidente israelí. Honoris Causa
As facultades da Universidade nomearon diversos doutores honoris causa, entre eles Agustin Bea (1961), Yves Congar (1965), Hans Urs von Balthasar (1967), Walter Burkert (1989), Xoán Carlos I (1993), Wim Wenders (1995), Desmond Tutu (1999), Bertrand Piccard (2000), D. Strauss-Kahn (2005), Giorgio Agamben (2012) ou Roberto Saviano (2013).
Universidade de Harderwijk

A Universidade de Harderwijk, tamén chamada Academia Guelders ( latín: Academia Gelro-Zutphanica ), foi unha universidade holandesa que operaba na cidade de Harderwijk, na República das Sete Provincias Unidas (hoxe Países Baixos), na provincia do Ducado de Gelderland. Estivo activa entre 1648 e 1811. Historia
A Universidade foi pechada, xunto coas de Franeker e Utrecht, por un decreto de Napoleón en 1811, durante a ocupación francesa dos Países Baixos. Poucos anos despois, o rei Guillerme I tentou sen éxito restaurala. Na cidade, con todo, aínda sobreviven algúns dos antigos edificios universitarios, como o salón anatómico, o Hortus ou xardín botánico, e a famosa Torreta Linneo (Linnaeustorentje), que no seu día serviu de prisión para estudantes rebeldes e onde se colocou en 1869 un busto en homenaxe ao gran botánico sueco.
Universidade de Massachusetts Lowell

A Universidade de Massachusetts Lowell, tamén coñecida como UMass, UMass Lowell, UMass Boston, ás veces abreviado UML, é unha universidade pública situada en Lowell, Massachusetts, Estados Unidos de América. Estrutura
Forma parte do sistema da Universidade de Massachusetts, sendo un dos seus cinco campus.
Ten máis de 1. 100 membros traballadores e no outono de 2020, matriculáronse 18. 150 estudantes, o que a converte na universidade máis grande do val de Merrimack.
Forma parte do Grupo Compostela de Universidades.
O Centro de Investigacións Atmosféricas da UMass constrúe modelos da ampla serie "Digisonde" e coordina unha rede mundial de ionosondas interconectadas. Historia
A universidade foi fundada en 1975 tras a fusión do Lowell Technological Institute e do Lowell State College. Estes dous institutos predecesores xa estaban en 1895 como Lowell Textile School e 1894 como Lowell Normal School. Dos anos 1975 a 1991 a universidade aínda se chamaba "Universidade de Lowell" e só entón adoptou o seu nome actual. En xuño de 2010, comezou a construción do novo Centro de Innovación en Tecnoloxías Emerxentes, o primeiro edificio académico que se construíu no campus en 30 anos. A construción, que se inaugurou en outubro de 2012, custou uns 80 millóns de dólares estadounidenses. O estado cubriu a metade dos custos. Cifras de estudantes
Dos 18. 150 estudantes do outono de 2020, 13. 813 estaban cursando os seus títulos universitarios, eran graos ou licenciaturas. 4. 337 estaban cursando un título adicional de posgrao. En 2009 matriculáronse preto de 13. 600 estudantes. En total, a universidade ten máis de 100. 000 antigos alumnos (Alumni). Deportes
Os equipos universitarios son os River Hawks. A facultade é membro da National Collegiate Athletic Association. O equipo masculino de hóckey sobre xeo xoga no Hockey East División I e xoga os partidos na casa no Tsongas Center. Gañaron o campionato da División II da NCAA tres veces en 1979, 1981 e 1982. Nos demais deportes, os equipos universitarios xogan na División II. O equipo masculino de baloncesto tamén gañou o campionato nacional en 1988, o de campo a través masculino en 1991 e o equipo de hóckey herba en 2005.
Universidade de Milán

A Universidade de Milán, en italiano Università degli Studi di Milano, UNIMI, é unha das maiores universidades de Italia con 60. 162 estudantes (2013/14), 4. 150 persoal docente e non docente (2009/2010). Historia
A Universidade de Milán foi fundada o 30 de setembro de 1923, cando a Facultade de Artes e Filosofía da Academia de Milán, activa desde 1862, fusionouse cos "Istituti Clinici di Perfezionamento" fundados por Luigi Mangiagalli en 1906.
As actividades de investigación e docencia da Universidade desenvolvéronse notabelmente ao longo dos anos e mereceron o recoñecemento internacional. A institución é o único membro italiano da Liga de Universidades Europeas de Investigación (LERU). Un prestixioso grupo de vinte universidades europeas centradas na investigación. Tamén foi recoñecida como a primeira universidade de Italia e a sétima de Europa.
A nivel local, a universidade adoita denominarse "Estatal" para evitar confusións con outras institucións académicas da cidade. Organización
A universidade está dividida en 9 facultades: Facultade de Agricultura
Facultade de Arte e Filosofía
Facultade de Dereito
Facultade de Ciencias e Tecnoloxías
Facultade de Medicina e Cirurxía
Facultade de Farmacia
Facultade de Ciencias Políticas, Económicas e Sociais
Facultade de Deportes e Educación Física
Facultade de Veterinaria
Universidade de Nantes

A Universidade de Nantes é unha universidade pública situada na cidade de Nantes, na Bretaña /Países do Loira, Francia. Forma parte do Grupo Compostela de Universidades. Historia
Foi fundada o 4 de abril de 1460, cando Francisco II da Bretaña suxeriu a creación da Universidade da Bretaña, pero foi reestruturada en 1961 de acordo coa nova lei de Educación. Estrutura
Materias
Os cursos impártense nas seguintes áreas: Dereito, Economía, Artes, Idiomas, Ciencia, Tecnoloxía, Saúde e Ciencias Sociais.
Campus
Ademais dos diversos campus espallados pola cidade de Nantes, hai dous campus (campi) satélites situados en Saint-Nazaire e La Roche-sur-Yon.
Alumnado
A universidade conta actualmente con máis de 35. 000 estudantes e máis dun 10% son estudantes internacionais de 110 países diferentes. Na universidade de Nantes estudaron alumnos célebres como a aviadora Jacqueline Auriol, os escritores Jean Rouaud ou François Bégaudeau, os políticos Jean-Marc Ayrault ou Tertius Zongo (Primeiro ministro de Burkina Faso) e deportistas como Julien Bontemps ou Marina Jaunatre.
Universidade de Navarra

A Universidade de Navarra é unha universidade española de carácter privado e relixioso. Fundouna en Pamplona en 1952 por Xosemaría Escrivá de Balaguer e forma parte da estrutura do Opus Dei.
Na universidade de Navarra pódense cursar 27 titulacións oficiais e máis de 300 programas de posgrao en dez facultades, dúas escolas superiores, o IESE (Instituto de Estudos Superiores da Empresa), dúas escolas universitarias, ISSA (Instituto Superior de Secretariado e Administración) e outros centros e institucións. Inclúe a Clínica Universitaria, que con cerca de 1. 700 profesionais cualificados, atende a máis de 100. 000 pacientes ó ano. No ano 2004 inaugurouse o Centro de Investigación Médica Aplicada (CIMA) no que 300 investigadores desenvolven os seus estudos biomédicos.
Xunto coa Universidade Pública de Navarra e a UNED, é unha das tres universidades con sede na capital navarra.
Universidade de Oxford

A Universidade de Oxford, situada na cidade de Oxford, en Inglaterra, é a máis antiga universidade do mundo anglófono.
A Universidade de Oxford e a Universidade de Cambridge son ás veces referidas colectivamente como "Oxbridge". As dúas universidades manteñen unha longa historia de rivalidade, xa que son as dúas máis antigas e máis coñecidas escolas de Inglaterra.
A Universidade de Oxford é membro do Grupo Russell de entre 19 universidades de investigación intensiva.
Oxford, así como Cambridge e outras, é membro do Grupo Coimbra tamén, unha rede das principais universidades europeas, e do LERU (Liga de Universidades Europeas de Investigación). Tamén forma parte do Europaeum. Lingua galega
A Universidade de Oxford foi a segunda do mundo en contar cun lectorado de galego. O Centro de Estudos Galegos de Oxford está localizado no Queen's College dende a década dos noventa.
Universidade de Pécs

A Universidade de Pécs (en húngaro Pécsi Tudományegyetem, en latín: Universitas Quien que excess en sus) é unha universidade estatal situada na cidade húngara de Pécs.
Forma parte do Grupo Compostela de Universidades. Historia
A primeira universidade en Pécs foi fundada en 1367 como unha das máis antigas de Europa Central. O seu fundador foi o rei Lois I de Hungría.
Século XX
En 1921, a antiga universidade húngara de Bratislava trasladouse a Pécs; a partir de 1982 continuou co nome de Janus Pannonius Tudományegyetem (JPTE).
Século XXI
A actual universidade xurdiu no ano 2000 pola fusión da Pécsi Orvostudományi Egyetem (POTE), actual Facultade de Medicina, e a Illyés Gyula Pedagógiai Főiskola (Escola Superior de Pedagoxía Gyula-Illyés) con sede en Szekszárd. Estrutura
A universidade de Pécs ten hoxe dez facultades. Alumnado e profesorado
Conta con máis de 30. 000 estudantes matriculados e, polo tanto, é a máis grande de Hungría.
Entre os seus profesores figuraba Karl Kerenyi, que entre 1936 e 1941 ocupou a Cátedra de Filoloxía Clásica e Historia Antiga.
Universidade de Tecnoloxía Química e Metalurxia

A Universidade de Tecnoloxía Química e Metalurxia (en búlgaro: Химикотехнологичният и металургичен университет, en inglés University of Chemical Technology and Metallurgy ) é unha universidade estatal de Sofía, Bulgaria, fundada en 1953. Historia
A universidade foi creada en 1953 como o Instituto de Tecnoloxía Química (HTI) con dúas facultades: Enxeñaría-Química e Metalúrxica. O primeiro reitor da universidade foi Boris Zagorchev.
É membro do Grupo Compostela de Universidades. Estrutura
Facultade de Tecnoloxía Química
Facultade de Química e Sistemas de Enxeñaría
Facultade de Metalurxia e Ciencia dos Materiais
Universidade popular

Unha universidade popular é unha organización ou institución educativa e cultural creada por grupos, asociacións e organizacións sociais para promover a educación popular de saberes teóricos e prácticos dirixida a toda a poboación, en especial a sectores populares -traballadores (proletariado), campesiños, emigrantes, mulleres- que non teñen acceso á educación. No seu ideario as universidades Populares son asociacións sen ánimo de lucro.
A súa orixe e desenvolvemento produciuse en Francia a finais do século XIX e principios do XX estendéndose por outros países de Europa e despois polo resto do mundo.
Universo observable

O universo observable, horizonte cosmolóxico ou volume de Hubble é o anaco de Universo que se pode ver dende a Terra cos nosos métodos de detección de obxectos, como telescopios. Isto acontece porque o universo ten 13825 millóns de anos e a luz percorre 300000 quilómetros por segundo, é dicir 9, 5 billóns de quilómetros nun ano (ano luz). Hai galaxias das que aínda non nos chegou a súa luz. Porén, vemos as galaxias do universo observable máis afastadas aínda da idade do universo, pero, aínda así, estas vémolas como se estivesen máis preto. Isto débese a que, cando a súa luz foi emitida, estaban máis preto. Polo tanto, diámetro do universo observable é de 46500 millóns de anos luz, sendo isto denominado como distancia comóbil.
Hai científicos que pensan que o universo observable é unha mínima parte do universo. Pola contra, outros científicos pensan que é case todo o universo. A Terra representaría o centro do universo observable, non a do universo na súa totalidade. Podemos ver a mesma distancia en todas as direccións. O universo observable está medrando cara a todas as direccións. En principio, suponse que de xeito isótropo, é dicir, coa mesma taxa de expansión en todas as direccións, pero na actualidade é algo que está posto en dúbida. Métodos de detección
Para observar o universo observable hai catro telescopios principais que son: Hubble: Utiliza luz visible, ultravioleta e infravermella próxima.
Chandra: Utiliza raios X.
Compton: Utiliza raios gamma.
Spitzer: Utiliza luz infravermella afastada.
A simple vista podemos ver a 2, 5 millóns de anos luz no que se denomina esfera celeste. Composición
O universo observable está composto segundo a sonda Planck por un 68, 3 % de enerxía escura 26, 8% de materia escura e un 4, 9% de materia visible. Sabémolo pola densidade dos átomos na orde do núcleo de hidróxeno sinxelo para catro metros cúbicos. Non se sabe que é a materia e a enerxía escura.
O seu volume é de 1, 09×1079 metros cúbicos e a súa masa é de 9, 27×1052 kg. Estrutura
As galaxias tenden a agruparse en cúmulos e supercúmulos.
Nós vivimos na Vía Láctea no chamado Brazo de Orión. A Vía Láctea está no Grupo Local e este no Supercúmulo Laniakea.
Universo oscilante

O universo oscilante é unha teoría formulada por Richard Tolman que afirma que o noso big-bang foi o Big Crunch para outros e o noso futuro Big Crunch será o Big Bang para outros. Segundo esta teoría o noso universo formaría parte dun ciclo infinito de universos. Críticas
Esta teoría xurdiu cando se descubriu a materia escura, que non sabemos o que é pero atrae as galaxias. Pero no 1998 descubriuse a enerxía escura que fai que se afasten as galaxias pero non sabemos o que é pero hai máis que materia escura.
Universíada

Os Xogos Universitarios ou Universíadas son os eventos deportivos internacionais que reúnen aos atletas universitarios de todo o planeta. As Universíadas son organizadas pola Federación Internacional de Deportes Universitarios (FISU). A palabra "Universíada" provén da combinación das palabras "Universidade" e "Olimpiadas", tamén se utilizan termos máis correctos como Xogos Mundiais Universitarios ou Xogos Mundiais de Estudantes, aínda que actualmente o seu uso é frecuente en competicións estudantís non universitarias.
Os deportes que se practican nos Xogos Universitarios de verán son: fútbol, cravados, atletismo, baloncesto, ximnasia, esgrima, judo, loita, tiro, wáter-polo, taekwondo, tenis, voleibol, vela e natación. Pola súa banda, nas Universíadas de Inverno practícanse: esquí alpino, cross-country, salto en esquí, combinado nórdico, bíatlon, snowboard, curling, patinaxe artística, patinaxe de velocidade e hóckey sobre xeo. Xogos Mundiais de Estudantes (Pre-Universíadas)
Un "Campionato Internacional de Universidades" celebrouse por vez primeira en 1923 promovido pola Union Nationale des Étudiants de France (UNEF). Os Xogos Mundiais de Estudantes de Verán empezaron a celebrarse oficialmente a partir de 1924 e eran organizados pola Confédération Internationale des Étudiants (CIE), en 1930 foron renomeados e pasaron a denominarse Xogos Universitarios Internacionais. En 1949 decidiuse que se celebrarían cada dous anos co nome de Semana Universitaria Internacioanal de Deportes de Verán, organizado pola Fédération Internationale du Sport Universitaire (FISU), empezaron a chamarse Xogos Mundiais de Estudantes a partir de 1957. O termo Universíadas foi utilizado por primeira vez nos xogos de Turín 1959. Xogos Mundiais de Estudantes (UIE)
Os primeiros Xogos Mundiais de Estudantes oficiais celebráronse en 1924 e foron organizados pola Fédération Internationale du Sport Universitaire (FISU) desde 1949. Un evento alternativo foi organizado pola Union Internationale des Étudiants (UIE) desde 1947 ata 1962, incluíndo uns xogos non oficiais en 1954.